Sarah Michelle Gellar

Sarah Michelle Prinze (neiupõlvenimega Sarah Michelle Gellar; sündinud 14. aprillil 1977 New Yorgis) on Kuldgloobusele nomineeritud ja Emmy auhinna pälvinud USA filminäitleja. 

Tema esimene tuntum teleseriaaliroll oli Kendall Hart seebiooperis "Kõik mu lapsed" ("All My Children"), mille eest ta sai Daytime Emmy. Aastatel 1997–2003 kehastas ta Buffy Summersit populaarses telesarjas "Vampiiritapja Buffy" ("Buffy the Vampire Slayer"). Selle rolliga kandideeris ta kõigil neil seitsmel aastal järjest parima teleseriaali naisosatäitja Saturni auhinnale ning võitis selle 1999. aastal.

Prinze on mänginud mängufilmides "Eelmise suve saladus" ("I Know What You Did Last Summer"; 1997), "Karje 2" ("Scream 2; 1997), "Õelad kavatsused" ("Cruel Intentions"; 1999), "Harvard Man" (2001), "Scooby-Doo" (2002) ja "Vimm ("The Grudge"; 2004). 

 Isiklikku 
Sarah Michelle Gellar abiellus 1. septembril 2002 Freddie Prinzega ning 2007. aastal võttis ta viienda pulma-aastapäeva puhul endale ka abikaasa perekonnanime. 2009. aastal sündis neil tütar Charlotte Prinze.

Prinzel on taekwondo's must vöö.


 Filmid 
 Aasta  Pealkiri  Eestikeelne pealkiri 1983  "An Invasion of Privacy"  "Hävitatud eraelu" 1984  "Over the Brooklyn Bridge"  1988  "Funny Farm"  "Lõbus farm" 1989  "High Stakes"  1997  "I Know What You Did Last Summer"  "Eelmise suve saladus" 1997  "Scream 2"  "Karje 2" 1997  "Beverly Hills Family Robinson"  "Beverly Hillsi Robinsonid" 1998  "Small Soldiers"  1999  "Simply Irresistible"  "Lihtsalt vastupandamatu" 1999  "Cruel Intentions"  "Õelad kavatsused" 1999  "She's All That"  "Tema see ongi" 2001  "Harvard Man"   2002  "Scooby-Doo"  "Scooby-Doo"  2004  "Scooby Doo 2: Monsters Unleashed"  "Scooby-Doo 2: Vallapääsenud kollid" 2004  "The Grudge"  "Vimm" 2006  "The Grudge 2"  "Vimm 2" 2006  "The Return"  "Tagasitulek" 2006  "Southland Tales"  "Southlandi lood"  2006  "Happily N'Ever After"  "Igavesti ja õnnelikult" 2007  "Suburban Girl"  2007  "TMNT"  "Teismelised ninjakilpkonnad" 2008  "The Air I Breathe"  2009  "Veronika Decides to Die"  2009  "Possession"  2013  "Freedom Force" 

Välislingid

Kategooria:Ameerika Ühendriikide televisiooninäitlejad
Kategooria:Ameerika Ühendriikide filminäitlejad
Kategooria:Sündinud 1977